Sfinţii mucenici Adrian şi Natalia din Nicomidia şi sensul adevărat 
al tainei nunţii 
(s.v. 26 august / s.n. 8 septembrie) 


Sfinții mucenici Adrian şi Natalia din Nicomidia (s.v. 26 august / s.n. 8 septem- 
brie): 


https://www.academia.edu/44046998/Sfin % C5 % A3ii_mucenici_Adrian_9% C5%9Fi_Natali 
a_din_Nicomidia_26_august_8_septembrie 


https://archive.org/details/sf.-adrian-si-natalia 


https://www.slideshare.net/slideshow/sf-adrian-si-natalia-250148603/250148603 

Materiale despre Sfinţii mucenici Adrian şi Natalia din Nicomidia: 


https://independent.academia.edu/emystea/Sf-muc-A drian-si-Natalia 


https://www.slideshare.net/steaemy 1/search_my_uploads?type=&new=&qg=Adrian+ % C5 


%9Fi+Natalia 

AStăzi Sunt prăznuiţi Sfinţii mucenici căsătoriţi Adrian şi Natalia, o întrupare 
desăvârşită a sensului adevărat al familiei creştine, pe care astăzi nu-l mai ştie 
nimeni, în care astăzi aproape nimeni (nici dintre cei aşa-numiţi “credincioşi 
practicanți”) nu mai crede. 


Nimeni nu mai crede că sensul unirii în Hristos cu persoana iubită nu este să fii 
fericit în lumea aceasta, nu este să scapi de singurătate cu orice preţ, nu este să 
ai un “alibi” perfect pentru orice compromis cu lumea şi lumescul “pentru ... 
siguranţă şi bunăstarea materială a familiei”, nu este să te răsfeţi şi să te scalzi 
în desfătări fără mustrări de conştiinţă (că... deh, sunt permise şi la urma- 
urmei, nu Suntem călugări, deci suntem dispensaţi de a trăi prea duhovniceşte), 
nu este să-ţi faci idol şi scop în sine din iubirea firească şi din persoana iubită şi 
nu este nici măcar Să ai neapărat copii, dacă Dumnezeu nu îngăduie sau nu 
binevoieşte aceasta! 

Sensul ultim al însoţirii creştine este redat de cântarea aceea dureros de frumoasă 


“Sfinţilor mucenici, care bine v-aţi nevoit, rugaţi-vă 


ps 


Domnului să se mântuiască sufletele noastre 


Nu sunt invocaţi atunci, în Taina Cununici, alți sfinţi decât mucenicii, iar “dansul” 
duhovnicesc al mirilor, cu naşii şi cu preoții se face în acest timp în jurul Sfintei 
Evanghelii şi al Sfintei Cruci, arătând care trebuie să fie centrul vieţii familiei 
creştine. 


X Nu a contat pentru Sfinţii Adrian şi Natalia că erau de abia un an şi o 
lună căsătoriți! 


X Nu a contat că erau tineri şi cu o viaţă înainte! 

% Nu a contat că nu “se împliniseră” ca familie prin dobândirea vreunui 
prunc! 

Nu a contat că se iubeau foarte mult unul pe altul! 


Ce a contat pentru ei în ceasul prigoanei? Un singur “lucru”: HRISTOS! 
Pentru El au jertfit, adică şi-au încununat şi şi-au împlinit cu adevărat şi în mod 
desăvârşit dragostea lor! L-au iubit pe Hristos mai presus de orice! Şi nu erau 
Supra-oameni, nu erau “predestinaţi ” să fie sfinţi! 


Erau oameni obişnuiţi, la fel ca şi noi, cu nimic mai presus de firea omenească. 
Nu aleseseră pustnicia sau călugănia. 


Dar ce aveau atunci care să le dea atâta putere să sacrifice totul? Cum au putut? 
Aproape “simplu”, am putea spune: 


“Să iubeşti pe Domnul 
Dumnezeu din toată inima ta, din tot sufletul tău, din toată puterea ta şi din tot 
cugetul tău”. Astăzi oamenii au uitat totalmente de această primă poruncă, de 
parcă ea ar fi... ultima! 


> Astăzi a-L iubi pe Hristos mai mult ca orice şi a fi dispus să jertfeşti totul 
pentru El este calificat drept “habotnicie” şi este echivalat cu o gravă 
scrânteală. 

> Astăzi “iubirea” este zeul/idolul nostru, dar nu Dumnezeu-lubirea, ci 
“iubirea ” umanistă, acea “iubire” prea omenească, acea iubire care să ne 
facă fericiţi în această lume a păcatului şi pentru care credem că şi numele 
lui Dumnezeu poate fi folosit ca justificare pentru toate bălăcelile şi 
amăgirile noastre. 


A vrea Să fii un om duhovnicesc, ca şi creştin căsătorit şi vieţuitor în lume este 
aStăzi aproape “interzis”, 


Să citim mai întâi din Sinaxarul online viaţa lor rezumată şi vom continua apoi 
meditaţia noastră la acest exemplu fabulos de ... normalitate creştinească : “Mu- 
cenicul Adrian şi soția lui Natalia au trăit în cetatea Nicomidiei, pe vremea 
împărăției lui Maximian. lar la a doua înconjurare ce a făcut Maximian prin 
împărăţia sa, prigonind pe creştini, a prins 23 de bărbaţi creştini care erau ascunşi 
prin peşteri, şi au fost daţi la multe chinuri. 


Pe aceştia, mai înainte de a mărturisi, i-a întrebat Adrian: "Pentru ce, fraţilor, 


Și, răspunzând, ei ziseră: "Pentru ca să dobândim bunătăţile cele ce sunt gătite 
de la Dumnezeu, celor ce pătimesc pentru Dânsul, pe care nici auzul nu poate să 
le audă, nici cuvântul să le povestească”. 


Acestea auzindu-le fericitul Adrian, umilindu-se din dumnezeiescul dar, a zis scrii- 
torilor să-i scrie şi numele lui cu creştinii, că bucuros moare şi el cu dânşii. Deci 
scriindu-l aceia şi pe dânsul, îl băgară în fiare şi la închisoare. 


Acest lucru aflându-l Natalia, femeia lui, şi gândind cum că poate a fost prins 
pentru altceva, şi îngrijindu-se foarte suspina şi plângea. Dar fiind înştiinţată că 
pentru Hristos l-au pus în legături şi în temniţă, îndată îmbrăcându-se în haine 
luminoase a alergat la temniţă. Și intrând înăuntru îl învăţa să Stea neclintit la 
chinuri, şi ruga pe Sfinţii cei ce erau împreună legaţi cu dânsul să se roage 
pentru el. Atunci prin sfătuirea mucenicului Adrian se întoarse Natalia la casa ei. 
Deci fiind adus sfântul la împăratul şi mărturisind pe Hristos că este Dumnezeu 
adevărat, îl puseră cu faţa în jos şi-l bătură cu toiege. Apoi, întorcându-l cu faţa în 
sus, a fost bătut şi peste pântece, încât i se vedeau şi măruntaiele. Mucenicul când 
pătimea acestea era de 28 de ani. 


)) 


Pa 


După aceea lui şi celorlalți sfinți li s-au tăiat mâinile şi picioarele. Apoi dându-și 
sfinții sfârşitul, şi urmând a li se mistui trupurile lor în foc, Natalia a băgat mâna 
Sfântului Adrian în sânul ei şi urma mergând după sfintele moaşte şi strângea 
sângele ce pica de la dânşii şi se ungea cu el. 


Apoi fiind stins focul de o ploaie mare şi grea, un om credincios, anume Eusebie, 
luând moaştele sfinţilor şi punându-le într-un caic mic, le-a dus la Arghiropoli şi 
le-a aşezat aproape de Bizanţ. Acolo mergând mai pe urmă Natalia, şi-a dat 
sufletul la Dumnezeu şi a fost îngropată lângă moaştele cele muceniceşti. * 

Dacă eroismul Sfântului mucenic Adrian poate fi mai uşor de înţeles şi întâlnim în 
fiecare zi în Calendar sfinţi care au pătimit la fel ca el (ceea ce pentru noi oricum 
pare de neînchipuit), mucenicia nesângeroasă a Nataliei este excepţională şi aş zice 
că este mult mai mare decât a lui Adrian. De aceea nu trebuie să ne mire faptul că 
Sfânta Natalia este numită şi ea muceniţă, cu toate că nu a avut sfârşit mucenicesc! 

Dar să ne gândim: care femeie, slabă şi miloasă prin fire îşi depăşeşte iubirea şi 
mila firească, de soţul ei iubit şi faţă de... ea însăşi, până la urmă şi are tăria nu 
numai Să privească torturile îngrozitoare şi moartea în chinuri a omului ei cel 


[A 


mai drag, ci chiar să se ducă “să-l înveţe să stea neclintit la chinuri“?! 


Natalia pare exact opusul soţiei dreptului Iov. În timp ce aceea îl învăţa pe lov cel 
greu încercat să hulească pe Dumnezeu, “ca să se uşureze”, “ca să se descarce” 
(cum am zice astăzi), aceasta nu gândea nici drăceşte (să hulească), dar nici măcar 
fireşte. Nu sta să se gândească să-i cruţe cumva suferinţa, sau să se gândească la 
ea, că rămâne singură şi, la o adică - nu-i aşa? - la ce bun să mori ca prostul în 
chinuri groaznice, când te poţi bucura de tinereţe, de viaţă, de iubire... când ai doar 
28 de ani şi o soţie frumoasă, şi toată viaţa înainte să te bucuri de ea... şi, oare, nu 
e chiar păcat să-ți laşi femeia pe drumuri, fără sprijin... N-a zis nici: “oameni 
suntem” cu toţii, nu îngeri, iar ca oameni trebuie să ne trăim viaţa... Doar n-o 
trebui acum ca toţi să fim sfinți... Să-i lăsăm pe alţii să fie sfinţi, dacă ţin neapărat, 
iar noi să ne trăim frumos viaţa de familie, pe care abia am început-o, să facem 
copii, să ne bucurăm...), ci a călcat în picioare prin credinţa ei fierbinte şi 
adevărată orice patimă omenească. A fost mai presus şi decât Petru cel dinainte 
de Înviere, care voia să-L oprească de la Cruce, prin compătimirea lui, pe 
Mântuitor, şi care pentru aceasta a fost aspru mustrat de Hristos: “Mergi 
înapoia mea, Satano, sminteală îmi eşti! Că nu cugeţi pe cele ale lui Dumnezeu, 
ci pe cele ale oamenilor! “. 


Sfânta muceniţă Natalia a trăit “pe viu” şi a dat “carne” prin exemplul ei acestui 
cuvânt: “Cel care iubeşte pe soț sau soţie mai mult decât pe Mine nu e vrednic de 
Mine“. În timp ce noi punem orice, şi în primul rând pe noi înşine, mai presus de 
Hristos... Şi adesea nu ne ruşinăm să ne folosim chiar de invocarea cuvintelor Lui 
(tâlcuite strâmb, după bunul nostru plac, ca şi cum Evanghelia ne-a fost dată spre a 
ne îndreptăți prin ea patimile) pentru a ne justifica egoismul, laşitatea, iubirea de 
plăceri, necredinţa, apostazia... 


Pentru a ne confirma în patimile şi în complăcerile noastre şi a ne Sluji 
închipuirii că, dacă trăim viaţa de familie şi viaţa în lume, avem dreptul să lăsăm 
pe Hristos undeva de(o)parte, iar noi... să ne trăim viaţa! 


De aceea Sfinţii Adrian şi Natalia ne sunt nu numai pildă, ci şi ruşinare pentru 
lipsa noastră de credinţă şi de iubire adevărată de Dumnezeu. Nu pentru că 


“suntem oameni” nu putem şi noi nici măcar a Suta parte din cât au putut ei, ci 
pentru că nu Suntem... creştini adevăraţi... Dar 


Sfinţii Adrian şi Natalia să ocrotească şi să binecuvânteze, întărind pe calea 
mărturisirii pe toți frații noştri căsătoriți şi pe toţi cei care le poartă numele! Amin. 


Troparul Sfinţilor mucenici Adrian şi Natalia, soţia sa, glasul al 3-lea: Credinţa 
cea mântuitoare comoară nerăpită ai socotit-o, de trei ori fericite, păgânătatea cea 
părintească părăsind-o şi urmând Stăpânului, te-ai îmbogățit cu darurile cele 
Dumnezeieşti Sfinte Adrian mărite, roagă pe Hristos Dumnezeu să mântuiască 
sufletele noastre. 


Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Stih: Sfinţilor mucenici, rugaţi-vă lui Dumnezeu pentru noi. 

Cu somn cumplit fiind eu ţinut în noaptea vieţii, scoală-mă, Dumnezeule, prin 
faptele pocăinţei spre lumină, prin rugăciunile mucenicilor Tăi, Hristoase, ca să Te 
slăvesc pe Tine. 

Stih: Sfinţilor mucenici, rugaţi-vă lui Dumnezeu pentru noi. 

Din buzele ce picurau dulceaţa cunoştinţei de Dumnezeu, îndulcindu-te, Sfinte 
mucenice Adrian, ai vărsat veninul necunoştinţei celei mai dinainte, de Dumnezeu 


fericite. 


Slavă Tatălui şi Fiului şi Sfântului Duh. 


Ca una ce ai avut sufletul mai strălucit decât răsăritul soarelui, către lumina 
pătimirii ai împins pe soţul tău, Sfântă muceniţă Natalia, înfrumusețarea femeilor. 


Şi acum şi pururea şi în vecii vecilor. Amin (a Născătoarei). 

Primind pe Ziditorul tău precum Însuși a voit să Se Întrupeze mai presus de minte, 
din pântecele tău, fără de sămânță, cu adevărat te-ai arătat Stăpâna făpturilor, prea 
curată. 

Cântarea a 3-a 

Irmos: Nu este Sfânt precum 'Tu.... 

Stih: Sfinţilor mucenici, rugaţi-vă lui Dumnezeu pentru noi. 

Scăpând de legăturile deşertăciunii celei idoleşti, mucenice, te-ai legat de dorirea 
dragostei lui Hristos şi bucurându-te, te-ai împărtăşit de legăturile purtătorilor de 
chinuri. 


Stih: Sfinţilor mucenici, rugaţi-vă lui Dumnezeu pentru noi. 


Cu drug de fier fluierile tuturor zdrobindu-vi-se, purtători de chinuri ai Domnului, 
cu pavăza răbdării şi a bărbăţiei cu adevărat aţi sfărâmat oasele necredinţei. 


Slavă Tatălui şi Fiului şi Sfântului Duh. 

Aprinzându-te la suflet de focul dragostei celei dumnezeieşti, ai aprins sufleteşte 
dorirea soţului tău către Hristos, urând desăvârşit dorirea cea trupească, Sfântă 
Natalia. 

Şi acum şi pururea şi în vecii vecilor. Amin (a Născătoarei). 

Minunea dumnezeieştii naşterii tale, prea curată, covârşeşte toată rânduiala firii. 
Căci mai presus de fire în pântece ai zămislit pe Dumnezeu şi născându-L, ai rămas 


pururea Fecioară. 


Irmosul: Nu este Sfânt precum Tu Doamne, Dumnezeul meu, care ai înălţat frun- 
tea credincioşilor Tăi, Bunule şi ne-ai întărit pe noi pe piatra mărturisirii Tale. 


Cântarea a 4-a 


Irmos: Hristos este Puterea mea, Dumnezeu şi Domnul; cinstita Biserică cu 
dumnezeiască cuviinţă cântă zicând: din cuget curat întru Domnul prăznuind. 


Stih: Sfinţilor mucenici, rugaţi-vă lui Dumnezeu pentru noi. 


Mucenicii, punându-și tărie pe Hristos, cu adevărat au călcat îndrăzneala cea fără 
putere a prigonitorilor şi au primit din ceruri darurile biruinţei. 


Stih: Sfinţilor mucenici, rugaţi-vă lui Dumnezeu pentru noi. 


Inroşitu-ţi-ai veşmântul nestricăciunii, din sângiuirile tale, lepădând îmbrăcămintea 
stricăciunii şi acum stai înaintea lui Dumnezeu cu slavă, Sfinte mucenice Adrian. 


Stih: Sfinţilor mucenici, rugaţi-vă lui Dumnezeu pentru noi. 


Sângele Sfinţilor revărsându-se cu îmbelşugare de pretutindeni, cu adevărat a fost 
adus mir lui Dumnezeu, curăţind cu putere putreziciunea înşelăciunii. 


Slavă Tatălui şi Fiului şi Sfântului Duh. 

Adam prin graiurile cele viclene ale soției lui a fost înşelat; iar Sfântul Adrian, cu 
graiurile muceniţei Natalia, a fost mântuit de înşelăciune şi cu bucurie a intrat în 
Rai. 

Şi acum şi pururea şi în vecii vecilor. Amin (a Născătoarei). 

Tainele naşterii tale celei cu cuviință dumnezeiască cu adevărat sunt de negrăit şi 
de necuprins pentru cei de pe pământ şi pentru cei din cer, Născătoare de Dumne- 
zeu, pururea Fecioară. 

Cântarea a 5-a 

Irmos: Cu dumnezeiască strălucirea Ta, Bunule, sufletele celor ce dis de dimineaţă 
vin la Tine cu dragoste, luminează-le, ca să Te vadă, Cuvinte al lui Dumnezeu, pe 


Tine adevăratul Dumnezeu; pe Cel ce scoţi pe toţi din negura greşelilor. 


Stih: Sfinţilor mucenici, rugaţi-vă lui Dumnezeu pentru noi. 


Indoită zecimea pătimitorilor împreună cu alţi trei, legându-se acum toţi pentru 
Hristos, au dezlegat vitejii legătura necredinţei, cea cu adevărat fără putere, cu 
puterea Treimii. 

Stih: Sfinţilor mucenici, rugaţi-vă lui Dumnezeu pentru noi. 

Ca un soare stând, mucenice Adrian, în mijlocul stelelor celor luminoase ale păti- 
mitorilor celor împreună cu tine, ai strălucit cu lumina dreptei credinţe, izgonind 
negura necredinţei şi luminând marginile lumii. 

Slavă Tatălui şi Fiului şi Sfântului Duh. 

Roua cinstitelor tale graiuri, cu adevărat s-a făcut tămăduire durerilor soţului tău, 
desfăcându-se prin dragostea pentru cele mai bune, Sfântă Natalia de Dumnezeu 
cugetătoare, împreună locuitoare cu mucenicii. 

Și acum şi pururea şi în vecii vecilor. Amin (a Născătoarei). 

Preabună Stăpână a lumii izbăveşte pe cei ce din suflet te mărturisesc pe tine, Năs- 
cătoare de Dumnezeu. Căci pe tine te aşezăm înainte folositoare nebiruită, ceea ce 
eşti cu adevărat Născătoare de Dumnezeu. 

Cântarea a 6-a 

Irmos: Marea vieţii văzând-o... 

Stih: Sfinţilor mucenici, rugaţi-vă lui Dumnezeu pentru noi. 

Ocârmuindu-vă de palma lui Hristos, fără vătămare aţi trecut luciul necredinței şi 
v-aţi adăpostit, în adăpostul cel prea lin al strălucirii celei de sus, pătimitorilor ai 
Domnului. 

Stih: Sfinţilor mucenici, rugaţi-vă lui Dumnezeu pentru noi. 

Ca al florilor miros sunt darurile cele mai presus de fire, ale luptelor tale, înțelepte; 
căci tămâie a lui Dumnezeu te-ai arătat, Sfinte mucenice Adrian, cu bună mireasmă 


prin focul chinurilor arzându-te. 


Slavă Tatălui şi Fiului şi Sfântului Duh. 


Sufletul tău cel sfânt, fiind înfrumusețat cu frumuseţea credinţei, prea cinstită şi 
căutând frumuseţea lui Hristos, cea cu adevărat necuprinsă cu mintea, nu ai greşit 
dorirea, Sfântă Natalia. 


Şi acum şi pururea şi în vecii vecilor. Amin (a Născătoarei). 


Preacurată Stăpână, care ai născut oamenilor pe Domnul Ocârmuitorul, tulburarea 
patimilor mele cea nestatornică şi cumplită alin-o şi dă linişte inimii mele. 


Irmosul: Marea vieții văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, Mult Milostive. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai ară-tat, Lumina cea neapropiată. 


Dumnezeieştile cuvinte ale femeii tale celei cugetătoare de Dumnezeu, în inimă 
punându-le, Sfinte Adrian, mucenice al lui Hristos, la chinuri ai alergat, împreună 
cu soţia ta cunună luând. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doa-mne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Dumnezeiască pomenirea mucenicilor strălucind cu lumină, a luminat toate mar- 
ginile pământului, pentru cei ce cu veselie cântă: Tu eşti, Hristoase, bucuria 
mucenicilor. 

Cântarea a 7-a 

Irmos: Dătător de rouă cuptorul l-a făcut îngerul, pentru cuvioşii tineri; iar pe 
haldei arzându-i porunca lui Dumnezeu, pe chinuitor l-a plecat a grăi: Binecuvântat 
eşti, Dumnezeul părinţilor noştri. 


Stih: Sfinţilor mucenici, rugaţi-vă lui Dumnezeu pentru noi. 


Arătatu-v-aţi ca nişte turnuri nesurpate ale Sionului celui de sus, cu zăvorul 
pătimirii voastre surpând toate măiestriile vrăjmaşului, cele cuceritoare de cetăți. 


Pentru aceasta, cu bună credinţă, pururea cinstim pomenirea voastră, muce- 
nicilor. 


Stih: Sfinţilor mucenici, rugaţi-vă lui Dumnezeu pentru noi. 

Datu-s-a de la Dumnezeu Sfânta Natalia ajutătoare lui Adrian, fiind unită într-un 
suflet; scoţându-l pe dânsul din adâncul înşelăciunii şi plecându-l a grăi: Bine- 
cuvântat eşti, Dumnezeul părinților noştri. 

Slavă Tatălui şi Fiului şi Sfântului Duh. 

Ca pe o comoară de mult preţ, învistierind mâna mucenicului, nu ţi-ai dat comoara 
curăţeniei tale celor ce se sârguiau s-o fure, cinstito, fiind ocârmuită cu mâna 
Dumnezeului tuturor. 

Şi acum şi pururea şi în vecii vecilor. Amin (a Născătoarei). 

Pe cei trei tineri nu i-a ars cuptorul, care mai înainte a închipuit naşterea ta. Căci 
dumnezeiescul Foc nearzându-te pe tine, a locuit întru tine şi pe toţi i-a luminat a 
cânta: Binecuvântat eşti, Dumnezeul părinţilor noştri. 

Cântarea a 8-a 

Irmos: Din văpaia cuvioşilor... 

Stih: Sfinţilor mucenici, rugaţi-vă lui Dumnezeu pentru noi. 

In focul chinurilor cu totul arzându-vă, aţi stins toată văpaia necredinţei cu sân- 
giuirile voastre, purtătorilor de chinuri, grăind: pe Tine Te prea înălțăm, Hristoase, 
în veci. 

Stih: Sfinţilor mucenici, rugaţi-vă lui Dumnezeu pentru noi. 

Pâraiele sângiuirilor purtătorilor Tăi de chinuri, s-au făcut râuri de tămăduiri lumii, 
uscând marea patimilor celor cumplite, pe care lăudându-i, Hristoase, pe Tine Te 


binecuvântăm. 


Binecuvântăm pe Tatăl şi pe Fiul şi pe Sfântul Duh, Domnul. 


Cine nu se va minuna de dragostea cea către Domnul a femeii celei prea luminate? 
Căci a urât dragostea trupului şi şi-a îndemnat soţul a cinsti şi a prea slăvi pe 
Hristos în veci. 

Şi acum şi pururea şi în vecii vecilor. Amin (a Născătoarei). 

Din lumină pe Cuvântul cel Dătător de lumină L-ai zămislit, născându-L în chip de 
negrăit pe Cel mai presus de fiinţă, că Duhul cel Dumnezeiesc întru tine, Fecioară, 
S-a sălăşluit pe care II prea înălțăm întru toţi vecii. 


Irmosul: 


Să lăudăm, să binecuvântăm şisă ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât şi jertfa dreptului cu apă ai ars-o. Că toate le 
faci, Hristoase, cu singură voirea; pe Tine Te prea înălțăm întru toţi vecii. 


Cântarea a 9-a 

Irmos: Pe Dumnezeu a-L vedea... 

Stih: Sfinţilor mucenici, rugaţi-vă lui Dumnezeu pentru noi. 

Nici răsucirile mădularelor, nici întinderea mâinilor, nici sabia, nici focul, nici 
moartea trupului cea vremelnică, nu au putut să vă despartă de dragostea lui 
Hristos, pe voi, măriților purtători de chinuri. Pentru aceasta, în veci împreună cu 
Dânsul pururea vă veseliți. 

Stih: Sfinţilor mucenici, rugaţi-vă lui Dumnezeu pentru noi. 

Tabără de toți vrăjmaşu nebiruită v-aţi arătat, mucenicilor şi cetate a lui Dumnezeu 
şi împărăție înconjurată cu zid; Rai încuiat şi nefurat, ceată purtătoare de biruinţă, 
sobor ales de Dumnezeu, nesurpaţi stâlpi ai Biserici. 

Stih: Sfinţilor mucenici, rugaţi-vă lui Dumnezeu pentru noi. 

Arătatu-v-aţi, prea cinstiţi mucenici ai lui Hristos, făclii cu lumină dumnezeiască, 


stele strălucitoare, sfeşnice care străluciți nouă lumina dreptei credinţe, razele Soa- 
relui Slavei, fii ai fericirii celei veşnice. 


Stih: Sfinţilor mucenici, rugaţi-vă lui Dumnezeu pentru noi. 


Izvor plin de apele Duhului şi râu plin de darurile cele dumnezeieşti şi pahar 
vărsând pâraiele muceniciei şi adâncul mântuirii v-aţi arătat, mucenicilor, scă- 
pându-ne pe noi de furtună şi de tot felul de ispite. 


Slavă Tatălui şi Fiului şi Sfântului Duh. 


Cu cetele mucenicilor lui Hristos, stând înaintea Scaunului Stăpânitorului tuturor, 
prea lăudate, păzeşte pe cei ce cu credinţă şi cu osârdie săvârşesc pomenirea ta, 
izbăvindu-i cu rugăciunile tale, de toate ispitele cele supărătoare. 


Şi acum şi pururea şi în vecii vecilor. Amin (a Născătoarei). 


Morților înviere s-a dăruit acum, prin nepovestita şi negrăita naşterea ta, Născă- 
toare de Dumnezeu, întru tot cinstită; căci Viaţa din tine îmbrăcată cu trup a stră- 
lucit tuturor şi posomorârea morţii în chip luminat a risipit-o. 


Irmosul: Pe Dumnezeu a-L vedea, nu este cu putință oamenilor, spre care nu cu- 
tează a căuta cetele îngereşti. lar prin tine, Preacurată, S-a arătat oamenilor Cuvân- 
tul Intrupat, pe care slăvindu-L cu Oştile cereşti, pe tine te fericim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Cu durerile mucenicilor împletindu-te şi bărbăteşte cu credinţă întrarmându-te, 
pentru aceasta te-ai şi dat pe tine Domnului tău şi cu darul ai surpat îndrăzneala 
vrăjmaşului, Sfinte Adrian prea fericite, mucenice al lui Hristos, prea mărite. Drept 
aceea, Sfânta Natalia văzându-te pătimind, te îndemna cu cuvinte mântuitoare pe 
tine, prea lăudate. Pentru aceasta, grăim către tine: roagă-te lui Hristos Dumnezeu, 
iertare de greşeli să dăruiască celor ce cu dragoste prăznuiesc sfântă pomenirea ta. 


Sedelna Preasfintei Născătoare de Dumnezeu, glasul al 8-lea. Podobie: Pe 
Înţelepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale ai 
avut pe Cel ce ţine toate şi la sân ai hrănit pe Cel ce hrăneşte lumea. Pentru aceasta, 


te rog pe tine, Preasfântă Fecioară, să mă izbăveşti de greşeli, când va fi să stau 
înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Preasfântă Fecioară, Maica lui Dumnezeu, patimile cele cumplite ale sufletului 
meu, te rog vindecă-le şi-mi ajută să capăt iertare greşelilor mele, pe care nebu- 
neşte le-am făcut, sufletul spurcându-mi şi trupul întinându-mi, eu ticălosul. Vai 
mie, ce voi face în ceasul acela când vor despărți îngerii sufletul meu de săracul 
meu trup? Fii mie atunci, Stăpână, ajutătoare şi folositoare fierbinte; că pe tine te 
am nădejde eu, robul tău. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Pe Mieluşelul şi Păstorul şi Mântuitorul, Mieluşeaua văzându-L pe Cruce pe 
nedrept ridicat, plângând striga cu amar: lumea se bucură prin Tine luând mântuire; 
iar pântecele meu arde văzând Răstignirea Ta pe care o rabzi pentru milostivirea 
milei, Preabunule Dumnezeule Doamne, Cel fără de păcate. Aceleia cu credinţă să- 
1 grăim: milostivire arată, Fecioară, spre noi şi iertare de păcate dăruieşte celor ce 
ne închinăm patimilor Aceluia. 

